b'\n_START_ARTICLE_\nTengvar\n_START_SECTION_\nZgodovina v Tolkienovi mitologiji\n_START_PARAGRAPH_\nPisava tengvar se je razvila iz starej\xc5\xa1e pisave imenovane sarati. Le-to je izumil in oblikoval R\xc3\xbamil iz Tiriona leta 1179 Leta dreves, 3075 let pred za\xc4\x8detkom Prve dobe in je danes znana tudi pod imenom r\xc3\xbamilica. 680 let pozneje (1250 LD) je F\xc3\xabanor sarati preuredil in sestavil novo pisavo, ki je bila bolj sistemati\xc4\x8dno urejena. Poimenoval jo je tengvar (tengwar), njegova verzija pa se imenuje f\xc3\xabanorica. Od r\xc3\xbamilice se med drugim razlikuje tudi po smeri pisanja - sarati se je pisal vertikalno, tengwar pa horizontalno._NEWLINE_Sprva se je pisava iz Amana raz\xc5\xa1irila na N\xc3\xbamenor, pozneje pa \xc5\xa1e na ves Srednji svet. Tam so jo posvojila mnoga ljudstva in jo zaradi druga\xc4\x8dnega jezika tudi preuredila. Tengvarke so se pisale s \xc4\x8dopi\xc4\x8dem ali peresom in so bile bolj primerne za pisanje dalj\xc5\xa1ih tekstov kot pa kirt, ki je bil v uporabi za vklesavanje \xc4\x8drk v les ali skale (zato pa so ga uporabljali \xc5\xa1kratje).'